
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 586 

14 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταφορά θέσης στο Υπουργείο Εθνικής Άμυνας / 

Γενικό Επιτελείο Ναυτικού. 1 

Ρυθμίσεις για α) τη διαδικασία και τον τρόπο ηλε¬ 
κτρονικής επιβεβαίωσης της λήψης και της ασφα¬ 
λούς χρονοσήμανσης, β) τις προδιαγραφές και τα 
πρότυπα του συστήματος για τη γνωστοποίηση 
εγγράφων σε φυσικά πρόσωπα ή Ν.Π.Ι.Δ. με χρή¬ 
ση ΤΠΕ και γ) την ηλεκτρονική διακίνηση εγγρά¬ 
φων μεταξύ φορέων του δημόσιου τομέα και των 

φυσικών προσώπων ή ΝΠΙΔ. 2 

Τροποποίηση της υπ’ αριθμ. ΥΑΠ/Φ.19.7/14/380/ 
20-9-2010 (Β' 1561) απόφασης του Υπουργού Εσω¬ 
τερικών, Αποκέντρωσης και Ηλεκτρονικής Δια¬ 
κυβέρνησης «Οργάνωση, Λειτουργία και Αρμο¬ 
διότητες των Ενιαίων Κέντρων Εξυπηρέτησης 
(ΕΚΕ) - Ηλεκτρονική Διεκπεραίωση Διαδικασιών 

από τα ΕΚΕ». 3 

Τροποποίηση της υπ’ αριθμ. Φ.253.1/86861/Β6/ 


27-7-2012 υπουργικής απόφασης «Καθορισμός 
αριθμού παρεχομένων θέσεων του Ελληνικού 
Ανοικτού Πανεπιστημίου (Ε.Α.Π.) για φοιτητές 
προπτυχιακών προγραμμάτων για το ακαδημαϊ¬ 
κό έτος 2013-2014». 4 

Μεταφορά θέσης στην Εισαγγελία Πρωτοδικών Θεσ¬ 
σαλονίκης. 5 

Μεταφορά θέσης στο Πταισματοδικείο Λαμίας. 6 

Μεταφορά θέσης στο Εφετείο Πατρών. 7 


Διορθώσεις Σφαλμάτων 

Διόρθωση σφαλμάτων σε απόφαση πολιτογράφη¬ 
σης και διόρθωση σφάλματος αυτής. 8 


ΑΠΟΦΑΣΕΙΣ 


, , , 0) 

* Μεταφορά θέσης στο Υπουργείο Εθνικής Αμυνας/ 

Γ ενικό Επιτελείο Ναυτικού. 


Με την υπ’ αριθμ. Φ.471.62/12/13//15-2-2013 απόφαση του 
Υπουργού Εθνικής Αμυνας, που εκδόθηκε στην Αθήνα, 
μετά τη γνωμοδότηση του πενταμελούς υπηρεσιακού 


συμβουλίου του ΥΠΕΘΑ/ΓΕΝ, ως Πρακτικό 18//29-11-2012 
και σύμφωνα με τις διατάξεις των άρθρων 70, 73 και 74 
του ν. 3528/07, σε συνδυασμό με τις διατάξεις του άρ¬ 
θρου 35, παράγραφος 5 του ν. 4024/11, ο Μόνιμος Πολι¬ 
τικός Υπάλληλος του ΥΠΕΘΑ/ΓΕΝ, Τσιμπλοστεφανάκης 
Σοφοκλής του Κωνσταντίνου, Ε' Βαθμού, Κλάδου ΔΕ 
ΔΙΟΙΚΗΤΙΚΩΝ ΓΡΑΜΜΑΤΕΩΝ, με ειδικότητα Διοικητικού, 
μετατάσσεται στον Κλάδο ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ, 
με ειδικότητα Διοικητικού, με ταυτόχρονη μεταφορά της 
θέσης του και με πλεονάζοντα χρόνο υπηρεσίας στον 
Ε' Βαθμό της ΤΕ Κατηγορίας, από 15-6-2005, ημερομηνία 
κτήσεως πτυχίου, καθόσον ο χρόνος υπηρεσίας του 
από την ως άνω ημερομηνία έχει διανυθεί με τα τυπικά 
προσόντα της ανώτερης Κατηγορίας. 

(Αριθμ. βεβ. πίστωσης Δ/νσης Οικονομικού ΓΕΝ: 16/ 
5-9-2012). 

* Δημοσιεύθηκε αρχικά στο ΦΕΚ 196/Γ'/21.2.2013. 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. ΥΑΠ/Φ.40.4/163 (2) 

Ρυθμίσεις για α) τη διαδικασία και τον τρόπο ηλεκτρο¬ 
νικής επιβεβαίωσης της λήψης και της ασφαλούς 
χρονοσήμανσης, β) τις προδιαγραφές και τα πρό¬ 
τυπα του συστήματος για τη γνωστοποίηση εγγρά¬ 
φων σε φυσικά πρόσωπα ή Ν.Π.Ι.Δ. με χρήση ΤΠΕ 
και γ) την ηλεκτρονική διακίνηση εγγράφων μεταξύ 
φορέων του δημόσιου τομέα και των φυσικών προ¬ 
σώπων ή ΝΠΙΔ. 

Ο ΥΦΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τα άρθρα 22 & 1, 24 & 1 και 25 & 2 του ν. 3979/2011 
«Για την ηλεκτρονική διακυβέρνηση και λοιπές διατάξεις». 

2. Το άρθρο 20 του ν. 3448/2006 (ΦΕΚ 150 Α'), όπως 
ισχύει. 

3. Την απόφαση της Ευρωπαϊκής Επιτροπής 2011/130/ 
ΕΕ (25.2.2011) «περί καθιέρωσης ελάχιστων απαιτήσεων 
για τη διασυνοριακή επεξεργασία εγγράφων τα οποία 
έχουν υπογράφει ηλεκτρονικά από αρμόδιες αρχές, 
σύμφωνα με την οδηγία 2006/123/ΕΚ του Ευρωπαϊκού 

Κοινοβουλίου και του Συμβουλίου, σχετικά με τις υπη¬ 
ρεσίες στην εσωτερική αγορά». 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο 1 του π.δ. 63/2005 (ΦΕΚ Α' 98/2005). 

5. Το π.δ. 320/88 (ΦΕΚ 149/1988/τ.Α') «Οργανισμός του 
Υπουργείου» όπως τροποποιήθηκε και συμπληρώθηκε 
μεταγενέστερα. 

6. Την Υ.Α. ΥΑΠ/Φ.40.4/1/989 (ΦΕΚ 1301/Β'/12-04-2012) 
«Κύρωση του Πλαισίου Παροχής Υπηρεσιών Ηλεκτρονι¬ 
κής Διακυβέρνησης» του Υφυπουργού Διοικητικής Με¬ 
ταρρύθμισης και Ηλεκτρονικής Διακυβέρνησης. 

7. Το π.δ. 65/2011 (ΦΕΚ 147/Α727/6/2011) «Διάσπαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών 
και β) Διοικητικής Μεταρρύθμισης και Ηλεκτρονικής 
Διακυβέρνησης». 

8. Το π.δ. 85/2012 (ΦΕΚ 141 /Α'/21-06-2012) Διορισμός 
Υπουργών, Αναπληρωτών Υπουργών και Υφυπουργών. 

9. Την υπ’ αριθμ. 76051/Η/05-07-2012 (ΦΕΚ 2091/Β7 
05-07-2012) απόφαση του Πρωθυπουργού και του 
Υπουργού Διοικητικής Μεταρρύθμισης και Ηλεκτρονι¬ 
κής Διακυβέρνησης «Ανάθεση αρμοδιοτήτων στον Υφυ¬ 
πουργό Διοικητικής Μεταρρύθμισης και Ηλεκτρονικής 
Διακυβέρνησης, Μανούσο - Κωνσταντίνο Βολουδάκη. 

10. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 
Ορισμοί 

Για τους σκοπούς της παρούσας νοείται ως: 

Φορείς του δημόσιου τομέα: Όπως καθορίζονται με 
τις διατάξεις του άρθρου 3 του ν. 3979/2011 (ΦΕΚ 138 Α'). 

Σύστημα γνωστοποίησης: Πληροφοριακό σύστημα ή 
εφαρμογή με την οποία φορείς του δημόσιου τομέα 
μπορούν να γνωστοποιούν έγγραφα σε τρίτους, φυσικά 
πρόσωπα ή Ν.Π.Ι.Δ., με χρήση ΤΠΕ. 

Αποδεικτικό γνωστοποίησης: Ηλεκτρονικό αρχείο το 
οποίο βεβαιώνει τη γνωστοποίηση του εγγράφου. 

Χρονοσήμανση: Αλληλουχία χαρακτήρων ή στοιχεία 
που δηλώνουν με ασφάλεια την ημερομηνία και ώρα 
που έχει λάβει χώρα μία πράξη ή ενέργεια και εκδίδεται 
από πάροχο υπηρεσιών χρονοσήμανσης. 

Πιστοποιητικό: Ηλεκτρονική βεβαίωση, η οποία συνδέει 
δεδομένα επαλήθευσης υπογραφής με ένα άτομο και 
επιβεβαιώνει την ταυτότητα του. 

Έγγραφο: Οι δηλώσεις, αιτήσεις, δικαιολογητικά και 
άλλα έγγραφα που αποστέλλονται ηλεκτρόνια σε έναν 
φορέα του δημοσίου τομέα. 

Ηλεκτρονικό έγγραφο: Κάθε μέσο, το οποίο χρησι¬ 
μοποιείται από υπολογιστικό -πληροφοριακό σύστημα, 
με ηλεκτρονικό, μαγνητικό ή άλλο τρόπο, για εγγραφή, 
αποθήκευση, παραγωγή ή αναπαραγωγή στοιχείων που 
δεν μπορούν να αναγνωστούν άμεσα, όπως και κάθε 
μαγνητικό, ηλεκτρονικό ή άλλο υλικό, στο οποίο εγ- 
γράφεται οποιαδήποτε πληροφορία, εικόνα, σύμβολο ή 
ήχος, αυτοτελώς ή σε συνδυασμό, εφόσον το εν λόγω 
περιεχόμενο επιφέρει έννομες συνέπειες ή προορίζεται 
ή είναι πρόσφορο να αποδείξει γεγονότα που μπορούν 
να έχουν έννομες συνέπειες. 


Ηλεκτρονικό Πρωτόκολλο: Το πληροφοριακό σύστημα 
που εξυπηρετεί τη συλλογή, καταγραφή και διανομή των 
διακινούμενων εγγράφων με όποιο μέσο και αν αυτά 
παράγονται, καταχωρίζονται ή διακινούνται. 

Πάροχος Υπηρεσιών Χρονοσήμανσης: Ο φορέας που 
εκδίδει χρονοσημάνσεις κατ’ εφαρμογή του θεσμικού 
πλαισίου διαπίστευσης της ΕΕΤΤ και περιλαμβάνεται 
στον κατάλογο εμπίστευσης της ΕΕΤΤ (Κατάλογος 
Εμπίστευσης εποπτευόμενων / διαπιστευμένων Παρο¬ 
χών Υπηρεσιών Πιστοποίησης-ΤδΙ). 

Ακριβής χρόνος: Η αναφορά στοιχείων με τα οποία 
προσδιορίζεται το έτος, ο μήνας, η ημερομηνία, η ώρα, 
τα λεπτά και τα δευτερόλεπτα. Για τους φορείς του 
Δημόσιου Τομέα, σύμφωνα με τις διατάξεις της πα¬ 
ρούσας, ο ακριβής χρόνος προσδιορίζεται με βάση την 
Εθνική ώρα Ελλάδας. 

Μεταφόρτωση ηλεκτρονικού εγγράφου: Η μεταφο¬ 
ρά του συνόλου του περιεχομένου του ηλεκτρονικού 
εγγράφου από το διαδικτυακό τόπο στον οποίο αυτό 
έχει αναρτηθεί σε αποθηκευτικό χώρο της επιλογής 
του παραλήπτη. 

Άρθρο 2 

Πεδίο Εφαρμογής - Αντικείμενο 

Με την παρούσα υπουργική απόφαση ρυθμίζονται τα 
θέματα που αφορούν: 

α) στη διαδικασία και στον τρόπο ηλεκτρονικής επι¬ 
βεβαίωσης της λήψης εγγράφων που αποστέλλονται 
ηλεκτρονικά σε έναν φορέα του δημόσιου τομέα, καθώς 
και κάθε άλλο σχετικό θέμα και 

β) στις προδιαγραφές και τα πρότυπα για το σχεδία¬ 
σμά και την υλοποίηση του συστήματος γνωστοποίησης 
εγγράφων σε φυσικά πρόσωπα ή Ν.Π.Ι.Δ. με χρήση ΤΠΕ. 

Άρθρο 3 

Προϋποθέσεις για την έκδοση 
και τη λήψη ασφαλών χρονοσημάνσεων 

1. Οι Πάροχοι Υπηρεσιών Χρονοσήμανσης είναι συγ¬ 
χρονισμένοι με την εθνική ώρα Ελλάδας. 

2. Οι Πάροχοι Υπηρεσιών Χρονοσήμανσης εφαρμόζουν 
τις προδιαγραφές και τα πρότυπα που ορίζονται στο 
Παράρτημα I της παρούσας. 

3. Το πρωτόκολλο που χρησιμοποιείται για την έκδοση 
ασφαλών χρονοσημάνσεων από τους Παρόχους Υπη¬ 
ρεσιών Χρονοσήμανσης και τη λήψη αυτών από τους 
φορείς του δημόσιου τομέα ορίζεται στο Παράρτημα 
II της παρούσας. 

4. Η Εθνική Πύλη Δημόσιας Διοίκησης ΕΡΜΗΣ παρέχει 
υπηρεσίες χρονοσήμανσης και μπορεί να χρησιμοποιη¬ 
θεί από τους φορείς του δημόσιου τομέα για την έκδοση 
ασφαλών χρονοσημάνσεων. 

Άρθρο 4 

Ηλεκτρονική επιβεβαίωση της λήψης εγγράφων 

1. Οι φορείς του δημόσιου τομέα επιβεβαιώνουν ηλε¬ 
κτρονικά και με ασφαλή χρονοσήμανση, σύμφωνα με 
τις διατάξεις του προηγουμένου άρθρου, τη λήψη των 
εγγράφων τα οποία περιέρχονται σε αυτούς. 

2. Εάν το σύστημα που χρησιμοποιεί ο φορέας του 
δημόσιου τομέα δεν υποστηρίζει την αυτόματη επιβε¬ 
βαίωση της λήψης των εγγράφων που περιέρχονται σε 
αυτόν, τότε ο φορέας αποστέλλει με χρήση ΤΠΕ, ιδίως 

με ηλεκτρονικό ταχυδρομείο, αποδεικτικό των εγγρά¬ 
φων που υπεβλήθησαν στο οποίο αναφέρεται ο ακριβής 
χρόνος και τα στοιχεία καταχώρισης στο ηλεκτρονικό 
πρωτόκολλο, σύμφωνα με την παράγραφο 3 του άρθρου 
16 του ν. 3979/2011. 

3. Οι φορείς του δημόσιου τομέα μπορούν να πρωτο¬ 
κολλούν ηλεκτρονικά τα αποδεικτικά που αναφέρονται 
στην προηγούμενη παράγραφο. 

Άρθρο 5 

Γνωστοποίηση με ηλεκτρονικό τρόπο 

1. Η γνωστοποίηση ενός εγγράφου περιλαμβάνει την 
αποστολή αυτού από τους φορείς του δημόσιου τομέα 
και την παραλαβή του από τον αποδέκτη του. 

2. Η αποστολή ενός εγγράφου με σκοπό τη γνωστο¬ 
ποίηση του στον αποδέκτη συντελείται με την ανάρτη¬ 
ση του σε διαδικτυακό τόπο του Ελληνικού Δημοσίου, 
ή σε πύλη/τόπο που χρησιμοποιείται από τους φορείς 
του δημόσιου τομέα για το σκοπό της ανάρτησης, εφό¬ 
σον έχει προηγηθεί εγγραφή του ενδιαφερομένου στην 
Κεντρική Διαδικτυακή Πύλη του Ελληνικού Δημοσίου, ή 
κατά περίπτωση σε άλλες πύλες ή τόπους πρόσβασης, 
ή σε ηλεκτρονικές υπηρεσίες που παρέχονται από τους 
φορείς του Δημόσιου Τομέα. 

3. Η εγγραφή, ταυτοποίηση και ηλεκτρονική ανα¬ 
γνώριση των χρηστών στο διαδικτυακό τόπο γίνεται 
σύμφωνα με τις διατάξεις του άρθρου 6 της ΥΑ υπ’ 
αριθμ. ΥΑΠ/Φ.40.4/1/989 (ΦΕΚ 1301/Β') για την κύρωση 
του Πλαισίου Παροχής Υπηρεσιών Ηλεκτρονικής Δια¬ 
κυβέρνησης. 

4. Οι φορείς του Δημόσιου Τομέα κατά την αποστολή 
των ηλεκτρονικών εγγράφων με σκοπό τη γνωστοποί¬ 
ηση τους σύμφωνα με τα παραπάνω εφαρμόζουν τα 
πρότυπα για την ασφαλή μετάδοση δεδομένων του 
παραρτήματος II της ΥΑ υπ’ αριθμ. ΥΑΠ/Φ.40.4/1/989 
(ΦΕΚ 1301/Β'). 

5. Ως χρόνος αποστολής του εγγράφου με σκοπό τη 
γνωστοποίηση του στον αποδέκτη λογίζεται ο ακριβής 
χρόνος της ανάρτησης του στο διαδικτυακό τόπο σύμ¬ 
φωνα με τις διατάξεις της παραγράφου 2 του παρόντος 
άρθρου. 

6. Οι φορείς του δημόσιου τομέα ενημερώνουν τον 
παραλήπτη για τον ακριβή χρόνο της αποστολής του 
εγγράφου και την τοποθεσία ανάρτησης, ιδίως με μή¬ 
νυμα ηλεκτρονικού ταχυδρομείου. 

7. Η ανάρτηση του εγγράφου σε διαδικτυακό τόπο του 
Ελληνικού Δημοσίου, ή σε πύλη/τόπο που χρησιμοποιεί¬ 
ται από τους φορείς του δημόσιου τομέα για το σκοπό 
της ανάρτησης, ισοδυναμεί με παραλαβή του εγγράφου 
από τον παραλήπτη. 

8. Ως χρόνος παραλαβής του εγγράφου λογίζεται ο 
χρόνος ανάρτησης αυτού, σύμφωνα με τις διατάξεις 
του προηγουμένου εδαφίου. 

9. Ως χρόνος πρόσβασης του παραλήπτη στο περιε¬ 
χομένου του εγγράφου λογίζονται τα παρακάτω: 

ί. Ο χρόνος μεταφόρτωσης του περιεχομένου του εγ¬ 
γράφου από το διαδικτυακό τόπο του Ελληνικού Δημο¬ 
σίου, ή την πύλη/τόπο του φορέα του δημόσιου τομέα 
που χρησιμοποιήθηκε για την ανάρτηση του εγγράφου. 


ϋ. Ο χρόνος αποστολής απάντησης από τον παρα¬ 
λήπτη του εγγράφου ότι παρέλαβε το έγγραφου που 
αναρτήθηκε σύμφωνα με τις διατάξεις των παραπάνω 
παραγράφων. 

μι. Κάθε πράξη ή ενέργεια του παραλήπτη του εγγρά¬ 
φου, από την οποία προκύπτει ότι ο παραλήπτης έχει 
λάβει γνώση του περιεχομένου του εγγράφου. 

Σε κάθε περίπτωση οι διατάξεις της παρούσας παρα¬ 
γράφου εφαρμόζονται με την επιφύλαξη των διατάξεων 
της παραγράφου 2 του άρθρου 25 του ν. 3979/2011 
(ΦΕΚ ΙΙΙ/Α'). 

10. Στην τοποθεσία ανάρτησης καταγράφονται ηλε¬ 
κτρονικά: 

ί. Ο χρόνος ανάρτησης του εγγράφου. 

ϋ. Ο χρόνος ενημέρωσης του παραλήπτη του εγγρά¬ 
φου, σύμφωνα με τις διατάξεις της παραγράφου 6 του 
παρόντος άρθρου. 

11. Οι φορείς του δημόσιου τομέα εκδίδουν, εφόσον 
ζητηθεί, αποδεικτικό γνωστοποίησης του εγγράφου, 
το οποίο περιλαμβάνει κατ’ ελάχιστο, το έγγραφο που 
απεστάλη, τα στοιχεία του φορέα αποστολής, τα στοι¬ 
χεία του παραλήπτη, καθώς και το χρόνο αποστολής 
του εγγράφου. 

Αρθρο 6 

Διακίνηση εγγράφων μεταξύ φορέων του δημόσιου 
τομέα και των φυσικών προσώπων ή ΝΠΙΔ 

Οι φορείς του δημόσιου κατά τη διακίνηση με ηλε¬ 
κτρονικό τρόπο των εγγράφων που αφορούν σε ατο¬ 
μικές διοικητικές πράξεις, αποφάσεις, κοινοποιήσεις, 
πιστοποιητικά και βεβαιώσεις με φυσικά πρόσωπα ή 
Ν.Π.Ι.Δ., τηρούν και εφαρμόζουν τους κανόνες και τα 
πρότυπα που καθορίζονται σύμφωνα με τις διατάξεις 
της απόφασης υπ’ αριθμ. ΥΑΠ/Φ.40.4/1/989 του Υφυ¬ 
πουργού Διοικητικής Μεταρρύθμισης και Ηλεκτρο¬ 
νικής Διακυβέρνησης «Κύρωση Πλαισίου Παροχής 
Υπηρεσιών Ηλεκτρονικής Διακυβέρνησης» (ΦΕΚ 1301/ 
Β712-04-2012). 

Άρθρο 7 

Μεταβατικές διατάξεις 

Οι προδιαγραφές του άρθρου 3 της παρούσης ισχύουν 
από 30 Ιουνίου 2013. Στο μεταβατικό αυτό διάστημα 
από την έναρξη ισχύος της παρούσας έως την 30η 
Ιουνίου 2013 οι φορείς διασφαλίζουν την εγκυρότητα 
της χρονοσήμανσης μέσα από τα πληροφοριακά τους 
συστήματα και τις εφαρμογές τους. 

Αρθρο 8 
Έναρξη Ισχύος 

Η απόφαση αυτή να έχει ισχύ από τη δημοσίευσή της 
στην Εφημερίδα της Κυβερνήσεως. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Φεβρουάριου 2013 

Ο ΥΦΥΠΟΥΡΓΟΣ 

ΜΑΝΟΥΣΟΣ - ΚΩΝΣΤΑΝΤΙΝΟΣ ΒΟΛΟΥΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΥΑΠ/Φ.19.7/166 (3) 

Τροποποίηση της υπ’ αριθμ. ΥΑΠ/Φ.19.7/14/380/20-9-2010 
(Β' 1561) απόφασης του Υπουργού Εσωτερικών, Απο¬ 
κέντρωσης και Ηλεκτρονικής Διακυβέρνησης «Ορ¬ 
γάνωση, Λειτουργία και Αρμοδιότητες των Ενιαίων 
Κέντρων Εξυπηρέτησης (ΕΚΕ) - Ηλεκτρονική Διεκ¬ 
περαίωση Διαδικασιών από τα ΕΚΕ». 

Ο ΥΦΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) των άρθρων 41, 54 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κωδικοποιήθηκε με το άρθρο πρώτο του π.δ. 63/2005 (Α' 
98) «Κωδικοποίηση της νομοθεσίας για την Κυβέρνηση 
και τα κυβερνητικά όργανα», όπως ισχύει σήμερα, 

β) των άρθρων 7, 8 και 9 του ν. 3844/2010 (Α' 63) 
«Προσαρμογή της ελληνικής νομοθεσίας στην Οδηγία 
2006/123 του Ευρωπαϊκού Κοινοβουλίου και του Συμβου¬ 
λίου σχετικά με τις υπηρεσίες στην εσωτερική αγορά 
και άλλες διατάξεις», όπως ισχύει σήμερα, 

γ) του άρθρου 25 του ν. 3536/2007 (Α' 42) «Ειδικές 
ρυθμίσεις θεμάτων μεταναστευτικής πολιτικής και λοι¬ 
πών ζητημάτων αρμοδιότητας Υπουργείου Εσωτερικών, 
Δημόσιας Διοίκησης και Αποκέντρωσης», όπως ισχύει 
σήμερα, 

δ) του άρθρου 27 του ν. 3731/2008 (Α' 263) «Αναδιορ¬ 
γάνωση της Δημοτικής αστυνομίας και ρυθμίσεις λοιπών 
θεμάτων αρμοδιότητας Υπουργείου Εσωτερικών», όπως 
ισχύει σήμερα, 

ε) του άρθρου 14 του ν. 3979/2011 (Α' 138) «Για την 
ηλεκτρονική διακυβέρνηση και λοιπές διατάξεις». 

2. Το π.δ. 320/1988 (Α' 149) «Οργανισμός Υπηρεσιών του 
Υπουργείου Προεδρίας της Κυβέρνησης», όπως ισχύει 
σήμερα. 

3. Το π.δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Με¬ 
ταρρύθμισης και Ηλεκτρονικής Διακυβέρνησης» (Α' 147) 
και το π.δ. 85/2012 «Ίδρυση και μετονομασία Υπουργείων, 
μεταφορά και κατάργηση υπηρεσιών» (Α' 141). 

4. Το π.δ. 86/2012 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών». 

5. Την υπ’ αριθμ. 76051/Η/04-07-2012 (Β' 2091) (ΑΔΑ: 
Β41ΓΧ-1Ν0) απόφαση του Πρωθυπουργού και του Υπουρ¬ 
γού Διοικητικής Μεταρρύθμισης και Ηλεκτρονικής Δια¬ 
κυβέρνησης «Ανάθεση αρμοδιοτήτων στον Υφυπουργό 
Διοικητικής Μεταρρύθμισης και Ηλεκτρονικής Διακυβέρ¬ 
νησης, Μανούσο - Κωνσταντίνο Βολουδάκη». 

6. Την ανάγκη βελτίωσης της εξυπηρέτησης και της 
ποιότητας των παρεχόμενων υπηρεσιών προς τον πο¬ 
λίτη. 

7. Την υιοθέτηση της ηλεκτρονικής διακίνησης των 
εγγράφων και τη χρήση ψηφιακών πιστοποιητικών υπο¬ 
γραφής και κρυπτογράφησης. 

6. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Τροποποιούμε τα άρθρα 2 και 4 της υπ’ αριθμ. ΥΑΠ/Φ. 
19.7/14/380/20-9-2010 (Β' 1561) απόφασης του Υπουργού 


Εσωτερικών, Αποκέντρωσης και Ηλεκτρονικής Διακυ¬ 
βέρνησης «Οργάνωση, Λειτουργία και Αρμοδιότητες των 
Ενιαίων Κέντρων Εξυπηρέτησης (ΕΚΕ) - Ηλεκτρονική 
Διεκπεραίωση Διαδικασιών από τα ΕΚΕ», όπως αυτή έχει 
τροποποιηθεί με την υπ’ αριθμ. ΔΟΛΚΕΠ Φ16/2/οικ.2406/ 
ΦΕΚ 261/Β'/2011 και την υπ’ αριθμ. ΔΟΛ ΚΕΠ/Φ1/2/3388/ 
2-2-2012 ΦΕΚ, 250/Β'/2012, ως ακολούθως: 

Άρθρο 1 

Το τελευταίο εδάφιο του άρθρου 2 της υπ’ αριθμ. 
ΥΑΠ/Φ. 19.7/14/380/20-9-2010 (Β' 1561) απόφασης του 
Υπουργού Εσωτερικών, Αποκέντρωσης και Ηλεκτρονι¬ 
κής Διακυβέρνησης, τροποποιείται ως εξής: 

«Για την εκτέλεση των ανωτέρω αρμοδιοτήτων τους 
τα ΚΕΠ στο πλαίσιο της λειτουργίας τους ως ΕΚΕ 
χρησιμοποιούν την Εθνική Πύλη Δημόσιας Διοίκησης 
ΕΡΜΗΣ 1 στην ιστοσελίδα νννννν.ου-ρο.ρΓ.» 

Άρθρο 2 

Οι παράγραφοι 1 - 4 του άρθρου 4 της υπ’ αριθμ. 
ΥΑΠ/Φ. 19.7/14/380/20-9-2010 (Β' 1561) απόφασης του 
Υπουργού Εσωτερικών, Αποκέντρωσης και Ηλεκτρονι¬ 
κής Διακυβέρνησης, τροποποιούνται ως εξής: 

«1. Ηλεκτρονική υποδοχή της αίτησης/ δήλωσης/ αναγ¬ 
γελίας που έχει υποβληθεί μέσω του ηλεκτρονικού «Ενι¬ 
αίου Κέντρου Εξυπηρέτησης» (Ε.Κ.Ε.) της Εθνικής Πύλης 
Δημόσιας Διοίκησης «ΕΡΜΗΣ» με τις κάτωθι ενέργειες: 

ί) Ο υπάλληλος ΕΚΕ παραλαμβάνει τον ηλεκτρονι¬ 
κό φάκελο που έχει υποβληθεί στο ΕΚΕ μέσα από το 
ηλεκτρονικό σύστημα διαχείρισης υποθέσεων πολι¬ 
τών (θΚΕΠ). Ο ηλεκτρονικός φάκελος αποτελείται κατ’ 
ελάχιστο (α) από τη φόρμα ηλεκτρονικής υποβολής, 
(β) το τυποποιημένο έντυπο υποβολής της διαδικασίας 
σε ψηφιακή μορφή υπογεγραμμένο με ψηφιακή ή ηλε¬ 
κτρονική υπογραφή 1 . Η φόρμα ηλεκτρονικής υποβολής 
και το τυποποιημένο έγγραφο συμπληρώνονται στην 
Ελληνική ή Αγγλική γλώσσα, (γ) τα απαιτούμενα δι- 
καιολογητικά, σε ψηφιακή μορφή όπως αυτή ορίζεται 
στο άρθρο 5 της υπ’ αριθμ. ΥΑΠ/Φ. 19.7/14/380/20-9-2010 
απόφασης του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης (Β' 1561). 

π) Δημιουργία του καταλόγου αντιστοίχισης του Φακέ¬ 
λου. Ο κατάλογος αυτός περιέχει τον τίτλο του αρχείου 
που παραλήφθηκε και τη φιλική του ονομασία σύμφωνα 
με την αίτηση/ δήλωση/ αναγγελία του ενδιαφερομέ¬ 
νου καθώς και τον τίτλο του σχετικού απαιτούμενου 
δικαιολογητικού. Εάν η διαδικασία απαιτεί πρωτότυπα 
ή επικυρωμένα αντίγραφα αρκούν και απλά έγγραφα 
εφόσον συνοδεύονται από υπεύθυνη δήλωση, υπογε¬ 
γραμμένη με ψηφιακή υπογραφή ή ηλεκτρονική υπο¬ 
γραφή 2 του ενδιαφερομένου για την γνησιότητα των 
ψηφιοποιημένων αντιγράφων (σύμφωνα με την παρ. 6, 
αρ. 16, ν. 3345/2005). 

ίϋ) Διαπίστωση της ύπαρξης ηλεκτρονικής ή ψηφιακής 
υπογραφής στο τυποποιημένο έντυπο, καθώς και σε 
τυχόν υπεύθυνες δηλώσεις. 

2. Ο υπάλληλος ΕΚΕ διαβιβάζει το φάκελο της υπό¬ 
θεσης καθώς και τον κατάλογο αντιστοίχισης, συνο- 

1 Η ηλεκτρονική υπογραφή βασίζεται σε ψηφιακό πιστοποιητικό που έχει 
εκδοθεί από πάροχο υπηρεσιών πιστοποίησης που είναι στους καταλό¬ 
γους εμπίστευσης, που προβλέπονται στην απόφαση 2009/767/ΕΚ, και 
συγκεκριμένα για την Ελλάδα, στον κατάλογο της ΕΕΤΤ 

2 Η παραπάνω σημείωση 1 

δευόμενα από διαβιβαστικό το οποίο είναι ψηφιακά 
υπογεγραμμένο από τον υπάλληλο ΕΚΕ που χειρίζεται 
την υπόθεση, στις αρμόδιες υπηρεσίες αυθημερόν με 
τους κάτωθι τρόπους: 

ί) Με ηλεκτρονικό ταχυδρομείο. 

μ) Με χρήση εφαρμογής που παρέχεται από την Εθνική 
Πύλη Δημόσιας Διοίκησης «ΕΡΜΗΣ» σε εξουσιοδοτημέ¬ 
νους προς τούτο χρήστες των αρμοδίων υπηρεσιών. 

ιϋ) Με χρήση εφαρμογών διαλειτουργικότητας πλη¬ 
ροφοριακών συστημάτων ηλεκτρονικού πρωτοκόλλου 
των αρμοδίων υπηρεσιών, με βάση τα πρότυπα που 
ορίζονται στο άρθρο 27 του ν. 3731/2008 (Α' 263), ανα¬ 
φορικά με το Πλαίσιο Παροχής Υπηρεσιών Ηλεκτρονικής 
Διακυβέρνησης. 

3. Ο υπάλληλος ΕΚΕ μπορεί να εγγράφει τον ενδια¬ 
φερόμενο ως χρήστη στην Εθνική Πύλη Δημόσιας Διοί¬ 
κησης «ΕΡΜΗΣ» ή στο ηλεκτρονικό ΕΚΕ για να υποβά¬ 
λει τον ηλεκτρονικό του Φάκελο, εφόσον ο αϊτών έχει 
προσέλθει γί αυτό το σκοπό στο ΚΕΠ/ΕΚΕ. 

Η υποβολή του ηλεκτρονικού Φακέλου από το Κ.Ε.Π. 
που λειτουργεί ως Ε.Κ.Ε. γίνεται με ένα από τους δύο 
παρακάτω τρόπους μέσω του ηλεκτρονικού ΕΚΕ: 

α) Ο υπάλληλος ΕΚΕ χρησιμοποιεί τον λογαριασμό 
του ενδιαφερομένου. 

β) Ο υπάλληλος ΕΚΕ χρησιμοποιεί τον ειδικό λογα¬ 
ριασμό χρήστη ΕΚΕ που έχει δημιουργηθεί γί αυτό 
το σκοπό. Σε αυτή την περίπτωση το ΕΚΕ ενημερώνει 
άμεσα τον ενδιαφερόμενο εφόσον υπάρξει εξέλιξη στον 
φάκελο του, στα στοιχεία επικοινωνίας που διαθέτει 
το ΕΚΕ. 

Ο υπάλληλος ΕΚΕ εκτυπώνει το τυποποιημένο έντυπο 
και τις σχετικές υπεύθυνες δηλώσεις, τα οποία στη 
συνέχεια υπογράφει ο ενδιαφερόμενος και προωθεί 
ταχυδρομικά, σε δεύτερο χρόνο, τα ιδιοχείρως υπογε¬ 
γραμμένα έγγραφα στον αρμόδιο φορέα. 

4. Ο υπάλληλος ΕΚΕ λαμβάνει και διαβιβάζει προς τις 
αρμόδιες υπηρεσίες ερωτήματα των ενδιαφερομένων 
σχετικά με: 

α) την παραλαβή στο ΚΕΠ που λειτουργεί ως ΕΚΕ 
του διοικητικού προϊόντος της διαδικασίας από τον 
αρμόδιο φορέα, 

β) την ύπαρξη ή μη ανάγκης υποβολής συμπληρωμα¬ 
τικών στοιχείων. 

Ο υπάλληλος ΕΚΕ διαβιβάζει στον αιτούντα τα έγ¬ 
γραφα των αρμοδίων υπηρεσιών σε ηλεκτρονική μορφή 
ως ακολούθως: 

Τα έγγραφα που εκδόθηκαν από τις αρμόδιες υπη¬ 
ρεσίες σε έντυπη μορφή, αφού τα ψηφιοποιήσει και τα 
επικυρώσει με την ψηφιακή του υπογραφή. Ειδικότερα, 
ο υπάλληλος ΕΚΕ εναποθέτει τα ψηφιακώς υπογεγραμ¬ 
μένα ηλεκτρονικά έγγραφα ή τα ψηφιοποιημένα έντυπα 
έγγραφα στη θυρίδα του ενδιαφερομένου. Τούτο γίνε¬ 
ται το αργότερο μέχρι την επόμενη της παραλαβής των 
εγγράφων από τις αρμόδιες υπηρεσίες εργάσιμη ημέρα. 

Ο υπάλληλος Ε.Κ.Ε. ενημερώνει στα στοιχεία επικοι¬ 
νωνίας τον ενδιαφερόμενο του οποίου η αίτηση έχει 
υποβληθεί στο νννννν.ου-ρο.ρΓ μέσα από τον λογαριασμό 


Κατά τα λοιπά ισχύουν τα οριζόμενα στην υπ’ αριθμ. 
ΥΑΠ/Φ.19.7/14/380/20-9-2010 (Β' 1561) απόφασης του 


Υπουργού Εσωτερικών, Αποκέντρωσης και Ηλεκτρονι¬ 
κής Διακυβέρνησης «Οργάνωση, Λειτουργία και Αρμο¬ 
διότητες των Ενιαίων Κέντρων Εξυπηρέτησης (ΕΚΕ) - 
Ηλεκτρονική Διεκπεραίωση Διαδικασιών από τα ΕΚΕ», 
όπως αυτή έχει τροποποιηθεί με την υπ’ αριθμ. ΔΟΛΚΕΠ 
Φ16/2/οικ.2406/ΦΕΚ 261/Β72011 και την υπ’ αριθμ. ΔΟΛ 
ΚΕΠ/Φ1/2/3388/2-2-2012 ΦΕΚ, 250/Β72012. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2013 

Ο ΥΦΥΠΟΥΡΓΟΣ 

ΜΑΝΟΥΣΟΣ - ΚΩΝΣΤΑΝΤΙΝΟΣ ΒΟΛΟΥΔΑΚΗΣ 
-*- 

Αριθμ. Φ.253.1/27224/Β6 (4) 

Τροποποίηση της υπ’ αριθμ. Φ.253.1/86861/Β6/27-7-2012 
υπουργικής απόφασης «Καθορισμός αριθμού παρε- 
χομένων θέσεων του Ελληνικού Ανοικτού Πανεπιστη¬ 
μίου (Ε.Α.Π.) για φοιτητές προπτυχιακών προγραμμά¬ 
των για το ακαδημαϊκό έτος 2013-2014». 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του άρθρου 5 παρ. 4 του ν. 2552/1997 
«Ελληνικό Ανοικτό Πανεπιστήμιο και άλλες διατάξεις» 
(ΦΕΚ 266 Α'), όπως επανήλθε σε ισχύ και αντικαταστά- 
θηκε με το άρθρο 36 του ν. 4115/2013 (ΦΕΚ 24-Α'). 

2. Τις διατάξεις του άρθρου 35 του ν. 3794/2009 «Ρύθ¬ 
μιση θεμάτων του πανεπιστημιακού και τεχνολογικού 
τομέα της ανώτατης εκπαίδευσης και άλλες διατάξεις» 
(ΦΕΚ 156 Α'). 

3. Τις διατάξεις του άρθρου 80 παρ. 22α του ν. 4009/2011 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
ιδρυμάτων» (ΦΕΚ 195 Α'). 

4. Την υπ’ αριθμ. Φ.253.1/86861/Β6/27-7-2012 υπουργική 
απόφαση «Καθορισμός αριθμού παρεχομένων θέσεων 
του Ελληνικού Ανοικτού Πανεπιστημίου (Ε.Α.Π.) για φοι¬ 
τητές προπτυχιακών προγραμμάτων για το ακαδημαϊκό 
έτος 2013-2014» (ΦΕΚ 2219 Β'). 

5. Τη γνώμη της Διοικούσας Επιτροπής του Ε.Α.Π., η 
οποία διατυπώθηκε στη με αριθμ. 233/18-1-2013 συνε¬ 
δρίαση της. 

6. Τις διατάξεις της υπ’ αριθμ. 76051/2012 (ΦΕΚ 2091 Β') 
απόφασης ανάθεσης αρμοδιοτήτων στον Υφυπουργό 
Παιδείας και Θρησκευμάτων, Πολιτισμού και Αθλητισμού 
Θεόδωρο Παπαθεοδώρου. 

7. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Συμπληρώνουμε την υπ’ αριθμ. Φ.253.1/86861/Β6/ 
27.7.2012 υπουργική απόφασή μας και καθορίζουμε πρό¬ 
σθετο αριθμό χιλίων (1000) παρεχομένων θέσεων του 
Ε.Α.Π. για φοιτητές προπτυχιακών προγραμμάτων για 
το ακαδημαϊκό έτος 2013-2014, οι οποίες κατανέμονται 
ως ακολούθως: 

Διοίκηση Επιχειρήσεων και Οργανισμών 500 
Σπουδές στον Ελληνικό Πολιτισμό 300 

Σπουδές στον Ευρωπαϊκό Πολιτισμό 200 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Φεβρουάριου 2013 

Ο ΥΦΥΠΟΥΡΓΟΣ 

ΘΕΟΔΩΡΟΣ ΠΑΠΑΘΕΟΔΩΡΟΥ 
-♦- 

(5) 

* Μεταφορά θέσης στην Εισαγγελία 
Πρωτοδικών Θεσσαλονίκης. 

Με την υπ’ αριθμ. 55414/φ.5094/30-1-2013 απόφαση 
του Γενικού Γραμματέα του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, που εκδό- 
θηκε σύμφωνα με τις διατάξεις του άρθρου 83 του 
ν. 2812/2000, όπως τροποποιήθηκαν με τις διατάξεις 
του άρθρου 10 του ν. 3472/2006, σε συνδυασμό με τις 
διατάξεις της παρ. 5 του άρθρου 35 του ν. 4024/2011 
(Α' 226), και μετά την υπ’ αριθμ. 1/8-1-2013 απόφαση 
του Πενταμελούς Υπηρεσιακού Συμβουλίου του Εφε- 
τείου Θεσσαλονίκης, μετατάσσεται η μόνιμη δικαστική 
υπάλληλος της Εισαγγελίας Πρωτοδικών Θεσσαλονίκης, 
Μαρία ΠΑΠΑΛΑΜΠΡΟΥ του Αναστασίου, του κλάδου 
«Δακτυλογράφων», κατηγορίας ΔΕ, με βαθμό Δ', σε 
ομοιόβαθμη θέση του κλάδου «Γραμματέων», της ίδιας 
κατηγορίας και της ίδιας υπηρεσίας, με μεταφορά της 
θέσης της, ύστερα από αίτησή της, επειδή έχει τα απαι- 
τούμενα νόμιμα προσόντα. 

(Αριθμ. βεβ. ΥΔΕ Υπουργείου Δικαιοσύνης, Διαφάνειας 
και Ανθρωπίνων Δικαιωμάτων: 1179/11-2-2013). 

* Δημοσιεύθηκε αρχικά στο ΦΕΚ 211/Γ'/26.2.2013. 

Ο Γ ενικός Γ ραμματέας 
ΝΙΚΟΛΑΟΣ ΚΑΝΕΛΛΟΠΟΥΛΟΣ 

-♦- 

( 6 ) 

* Μεταφορά θέσης στο Πταισματοδικείο Λαμίας. 

Με την υπ’ αριθμ. 10744/φ.3067/6-2-2013 απόφαση 
του Γενικού Γραμματέα του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, που εκδό- 
θηκε σύμφωνα με τις διατάξεις του άρθρου 83 του 
ν. 2812/2000, όπως τροποποιήθηκαν με τις διατάξεις 
του άρθρου 10 του ν. 3472/2006, σε συνδυασμό με τις 
διατάξεις της παρ. 5 του άρθρου 35 του ν. 4024/2011 
(Α' 226), και μετά την υπ’ αριθμ. 17/11-12-2012 απόφα¬ 
ση του Πενταμελούς Υπηρεσιακού Συμβουλίου του 
Εφετείου Λαμίας, μετατάσσεται η Λαμπρινή ΛΕΠΕ- 
ΝΙΩΤΗ του Παναγιώτη, μόνιμη δικαστική υπάλληλος, 
του Πταισματοδικείου Λαμίας, του κλάδου «Επιμελη¬ 


τών Δικαστηρίων», κατηγορίας ΥΕ, με βαθμό Ε', σε 
θέση του κλάδου «Γραμματέων», κατηγορίας ΔΕ, της 
ίδιας υπηρεσίας, με μεταφορά της θέσης της, ύστερα 
από αίτησή της, επειδή έχει τα απαιτούμενα νόμιμα 
προσόντα (απολυτήριο Λυκείου - ημερομηνία κτήσης 
9-9-1981). 

(Αριθμ. βεβ. ΥΔΕ Υπουργείου Δικαιοσύνης, Διαφάνειας 
και Ανθρωπίνων Δικαιωμάτων: 1170/11-2-2013). 

* Δημοσιεύθηκε αρχικά στο ΦΕΚ 211/Γ'/26.2.2013. 

Ο Γ ενικός Γ ραμματέας 
ΝΙΚΟΛΑΟΣ ΚΑΝΕΛΛΟΠΟΥΛΟΣ 

-♦- 

(7) 

* Μεταφορά θέσης στο Εφετείο Πατρών. 

Με την υπ’ αριθμ. 7754/φ.1339/30-1-2013 απόφαση 
του Γενικού Γραμματέα του Υπουργείου Δικαιοσύ¬ 
νης, Διαφάνειας και Ανθρωπίνων Δικαιωμάτων, που 
εκδόθηκε σύμφωνα με τις διατάξεις του άρθρου 83 
του ν. 2812/2000, όπως τροποποιήθηκαν με τις δια¬ 
τάξεις του άρθρου 10 του ν. 3472/2006, σε συνδυα¬ 
σμό με τις διατάξεις της παρ. 5 του άρθρου 35 του 
ν. 4024/2011 (Α' 226), και μετά τη με αριθμό 1/10-1-2013 
απόφαση του Πενταμελούς Υπηρεσιακού Συμβουλίου 
του Εφετείου Πατρών, μετατάσσεται ο Χαράλαμπος 
ΚΛΑΦΟΥΤΖΗΣ του Γεωργίου, μόνιμος δικαστικός 
υπάλληλος, του Εφετείου Πατρών, του κλάδου «Επι¬ 
μελητών Δικαστηρίων», κατηγορίας ΥΕ, με βαθμό Δ', 
σε θέση του κλάδου «Γραμματέων», κατηγορίας ΔΕ, 
της ίδιας υπηρεσίας, με μεταφορά της θέσης του, 
ύστερα από αίτησή του, επειδή έχει τα απαιτούμενα 
νόμιμα προσόντα (απολυτήριο Λυκείου - ημερομηνία 
κτήσης 7-7-1980). 

(Αριθμ. βεβ. ΥΔΕ Υπουργείου Δικαιοσύνης, Διαφάνειας 
και Ανθρωπίνων Δικαιωμάτων: 1172/11-2-2013). 

* Δημοσιεύθηκε αρχικά στο ΦΕΚ 211/Γ'/26.2.2013. 

Ο Γ ενικός Γ ραμματέας 
ΝΙΚΟΛΑΟΣ ΚΑΝΕΛΛΟΠΟΥΛΟΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 8 ) 

Στην υπ’ αριθμ. Φ. 113327/29801/9-11-2012 απόφαση 
πολιτογράφησης της αλλογενούς αλλοδαπής ΤΣΑΙ 
ΜΑΟΜΑΟ, ον. πατρός ΤΣΑΙ ΞΙΟΥΒΟΥ, γεν. 1-11-1971, στη 
ΚΙΝΑ, η οποία δημοσιεύθηκε εσφαλμένα αρχικά στο ΦΕΚ 
3155/27-11-2012 (τ.Β') και διορθώθηκε πάλι εσφαλμένα στο 
ΦΕΚ 245/8-02-2013 (τ.Β'), διορθώνεται το επώνυμό της: 

από τα εσφαλμένα: «ΝΙΑΟΜΑΟ» & «ΜΙΑΟΜΑΟ», 

στο ορθό: «ΜΑΟΜΑΟ». 

(Από το Υπουργείο Εσωτερικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 ί 

Ε.Β.Ι. 

65 ί 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: ΗΙΙρ://νννννν.©1.9Γ - β-παϊΙ: ννβόπΐ35ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































